ชมวีดิโอย้อนหลังจาก VOA ภาคภาษาไทย
ชมวีดีโอรายงานพิเศษย้อนหลังจากวีโอเอภาคภาษาไทย ติดตามเรื่องราวที่น่าสนใจ ทั้งจากในอเมริกาและจากในประเทศไทย โดยคุณพินิจการณ์ ตุลาชม
ชุมชนชาวไทยในสหรัฐฯ เตรียมทำหน้าที่ประชาสัมพันธ์ทำความเข้าใจต่อชาวต่างชาติ เกี่ยวกับสถานการณ์ความไม่สงบและความรุนแรงในประเทศ นอกจากนี้ยังรวมตัวล่ารายชื่อเพื่อยื่นหนังสือประท้วง สำนักข่าวสื่อต่างชาติที่นำเสนอข้อมูลคลุมเครือและไม่รอบด้านจากเหตุการณ์ที่เกิดขึ้น จนทำให้ส่งผลเสียต่อภาพลักษณ์ของประเทศโดยรวม วีโอเอ ภาคภาษาไทย รวบรวมความเคลื่อนไหวของสื่อในสหรัฐฯ และปฏิกิริยาของชาวไทย มานำเสนอ http://www.youtube.com/watch?v=Oiw5tuig4vM สหรัฐฯ และสหภาพยุโรปเรียกร้องให้ไทยเร่งสร้างความปรองดองภายในชาติโดยเร็ว ขณะที่กระทรวงการต่างประเทศสหรัฐฯ แถลงแสดงความเสียใจต่อผู้เสียชีวิต และประณามเหตุรุนแรงในประเทศไทย โดยเฉพาะพฤติกรรมการวางเพลิง โจมตีระบบจ่ายกระแสไฟฟ้า และการคุกคาม ทำร้ายสื่อมวลชน ของกลุ่มเสื้อแดง โดยเรียกร้องให้ยุติการกระทำโดยเร็ว http://www.youtube.com/watch?v=hNuVALzoXPg ชุมชนชาวไทยทั่วสหรัฐฯ ร่วมจัดพิธีทำบุญอุทิศส่วนกุศลให้ผู้เสียชีวิตจากเหตุการณ์ความไม่สงบในประเทศ ที่วัดไทย ในทุกภูมิภาคของสหรัฐฯ ด้วยความหวังว่าจะมีส่วนทำให้ความสงบสุขคืนกลับมาโดยเร็ว โดยเฉพาะชาวไทยในเขตกรุงวอชิงตัน รัฐแมรี่แลนด์ และรัฐเวอร์จิเนีย ที่ร่วมทำบุญในวันไทย เมื่อวันที่ 9 พฤษภาคม ที่ผ่านมา ก็เป็นส่วนหนึ่งของการส่งความปราถนาดีนี้ด้วยเช่นกัน http://www.youtube.com/watch?v=nVzrILnofEU Report From America ตอน เสียงสะท้อนชาวไทยในต่างแดนเป็นห่วงสถานการณ์ในประเทศ .. สถานการณ์ในประเทศไทยที่ยังคงยืดเยื้อมาหลายสัปดาห์มีส่วนทำให้ชุมชนชาวไทยในสหรัฐฯในรัฐต่างๆมีความตื่นตัวทางการเมืองออกมาเคลื่อนไหวแสดงจุดยืนทางการเมืองในฐานะคนไทย รวมทั้งแสดงความเป็นห่วงความเป็นไปในประเทศบ้านเกิดและต้องการให้กลับสู่ภาวะปกติโดยเร็ว http://www.youtube.com/watch?v=z2aB3JIADpM เบื้องหลังการทำงานในภารกิจของผู้ช่วยนายอำเภอหรือ Deputy Sheriff เชื้อสายชาวไทย ที่ปฏิบัติหน้าที่ปราบปรามอาชญากรรมในนครลอส แองเจลลิส ขณะออกปฏิบัติงานจับผู้กระทำผิดในนครที่มีสถิติอาชญากรรมสูงที่สุดแห่งหนึ่งของอเมริกา http://www.youtube.com/watch?v=7P56kXOATug เมธาวี หรือ แมท คชอ่อน ผู้ช่วยนายอำเภอ หรือ Deputy Sheriff แห่ง ลอสแองเจลลิส ได้รับรางวัล The Medal of Valor หรือ รางวัลเหรียญกล้าหาญ ขั้นสูงสุด หลังจากเสี่ยงชีวิตในภารกิจเข้าช่วยเหลือตัวประกันและต่อสู้กับคนร้ายจนปลอดภัยรอดชีวิต http://www.youtube.com/watch?v=efN8IJfo4WY แม้จะสูงวัยแต่ เจษฎา สีวาลี บรรณาธิการอาวุโสของ VOA ภาคภาษาไทย ก็ยังคงยืนยันทำหน้าที่ตัวเองเพราะเชื่อมั่นในคุณค่าแห่งประสบการณ์ และมีความสุขกับการทำงาน ชมเบื้องหลังและเคล็ดลับการทำงานของคนวัยเกษียณแต่ยังไม่เกษียณ ในวัย 72 ปีคนนี้ http://www.youtube.com/watch?v=8fzwcpSHR5E เบื้องหลังผลงานปีกแห่งสวรรค์ ของคุณวิชัย มะลิกุล จิตรกรนักกีฏวิทยา ผู้สร้างสรรค์และผสมผสานงานศิลปะและวิทยาศาสตร์ของแมลงในธรรมชาติ ถือเป็นคนไทยหนึ่งเดียวในขณะนี้ที่ทำงานในสถาบันสมิธโซเนียน พิพิธภัณฑ์ และสถาบันวิจัยศึกษาทางวิทยาศาสตร์ อวกาศ เทคโนโลยี ศิลปะ วัฒนธรรม และธรรมชาติ ที่สำคัญของโลก ณ กรุงวอชิงตัน http://www.youtube.com/watch?v=KrEXcHHNGSM